b"\n_START_ARTICLE_\nBruce Dickinson\n_START_SECTION_\nCarrera en solitari\n_START_PARAGRAPH_\nLa seva carrera fora d'Iron Maiden va comen\xc3\xa7ar amb l'enregistrament de Bring Your Daughter to the Slaughter, que va apar\xc3\xa8ixer en la BSO de Malson a Elm Street 5 i m\xc3\xa9s tard al segon disc de recopilaci\xc3\xb3 The Best of Bruce Dickinson. Es tractava d'una versi\xc3\xb3 diferent de la que es posaria despr\xc3\xa9s al disc d'Iron Maiden No Prayer for the Dying._NEWLINE_La versi\xc3\xb3 original d'aquesta can\xc3\xa7\xc3\xb3 li posaria a les mans un contracte per fer un \xc3\xa0lbum complet. Bruce es va ajuntar amb el seu amic, i futur membre d'Iron Maiden, Janick Gers per compondre Tattooed Millionaire, en dues setmanes, un disc bastant allunyat del so 'heavy' d'Iron Maiden per\xc3\xb2 tanmateix amb un estil propi ben definit. Potser algunes de les can\xc3\xa7ons van ser compostes pel mateix Bruce per al disc Somewhere In Time, per\xc3\xb2 que Steve Harris no va acceptar per posar-les a l'\xc3\xa0lbum. Per aix\xc3\xb2 no hi ha cap can\xc3\xa7\xc3\xb3 composta per ell publicada en aquest disc._NEWLINE_Abans de treure a la venda el seu segon treball Balls to Picasso, Bruce va deixar Maiden i intent\xc3\xa0 aconseguir ajuda de Myke Gray i de Keith Olsen a continuaci\xc3\xb3. D'aquesta etapa tan sols van sortir a la llum unes quantes can\xc3\xa7ons en forma de B-Sides (Cares B) i nom\xc3\xa9s una No Way Out... Continued va apar\xc3\xa8ixer al recull anteriorment esmentat. Bruce no estava content amb la majoria del material, per la qual cosa va comen\xc3\xa7ar a treballar amb el guitarrista de Tribe of Gypsies, Roy Z. Aix\xc3\xb2 es va traduir en l'eliminaci\xc3\xb3 de totes les can\xc3\xa7ons de l'\xc3\xa0lbum de Keith, excepte Tears of the Dragon. Llavors va gravar junt amb tota la banda de Roy Z el nou disc, que combina can\xc3\xa7ons fortament estructurades i deixa entreveure la guitarra de Roy._NEWLINE_Quan Trives va comen\xc3\xa7ar la seva gira i a gravar sota la seva pr\xc3\xb2pia marca, a Bruce li va quedar encarregada la recerca d'una altra banda. El seu nou company en la composici\xc3\xb3 seria Alex Dickson i entre tots dos van crear l'\xc3\xa0lbum Skunkworks. La idea era que la banda se s'anomen\xc3\xa9s aix\xc3\xad, per\xc3\xb2 els productors van insistir que hi hagu\xc3\xa9s el nom de Bruce a la portada; Bruce va recordar l'intent fallit de David Bowie amb Tin Machine i com aix\xc3\xb2 tampoc no va funcionar per a ell, per la qual cosa va acceptar. L'\xc3\xa0lbum es pot considerar com grunge per\xc3\xb2 no \xc3\xa9s una definici\xc3\xb3 exacta, encara que la curta durada de les can\xc3\xa7ons i els solos puguin recordar aquest estil._NEWLINE_Skunkworks aviat va desapar\xc3\xa8ixer despr\xc3\xa9s d'acabar la gira, i despr\xc3\xa9s d'un per\xc3\xadode d'inactivitat Bruce va cooperar de nou amb Roy Z per gravar Accident of Birth. Adrian Smith, que en aquell moment tamb\xc3\xa9 estava fora d'Iron Maiden. Va tocar la guitarra per a l'\xc3\xa0lbum i en la posterior gira. L'\xc3\xa0lbum, considerat m\xc3\xa9s proper al heavy metall que els anteriors, va ser un gran \xc3\xa8xit des de la seva estrena, i li va donar peu per treure un any despr\xc3\xa9s un altre \xc3\xa0lbum, The Chemical Wedding. Aquest \xc3\xa0lbum conceptual basat en els escrits de William Blake tamb\xc3\xa9 es va convertir en un gran \xc3\xa8xit i es va usar la gira de presentaci\xc3\xb3 del disc per publicar un directe en solitari: Scream for Me Brazil._NEWLINE_Ja despr\xc3\xa9s de tornar a Iron Maiden, va sortir a la venda el recopilatori The Best of Bruce Dickinson que inclou dues can\xc3\xa7ons noves amb Roy Z i una edici\xc3\xb3 limitada d'un segon disc amb rareses. Al seu \xc3\xbaltim disc d'estudi Tyranny of Souls, continua la col\xc2\xb7laboraci\xc3\xb3 amb Roy Z que tan bons fruits li va donar al llarg de la seva etapa en solitari."